《踏莎行 暮春》
明代·叶纨纨

花落闲庭，春归小院。沉沉嫩绿莺初啭。昼长人尽掩重门，楞严莺罢花阴转。

清思幽然，尘情尽遣。一帘幽霭东风晚。数声啼鸟欲黄昏，满阶月影澄澄见。

作者简介：（1586—1608）明苏州府吴江人，字昭齐。叶绍袁长女，叶小鸾姐。三岁能诵《长恨歌》，十三能诗，书法遒劲有晋人风。嫁袁氏，郁郁不得志。小鸾将嫁而卒，纨纨哭之过哀，发病死。有《愁言集》。